Hîlala Berhemdar
Hîlala Berhemdar, Hîvika Biadan yan Hîvika bi Adanî (bi inglîzî: Fertile Crescent) li Rojhilata Navîn herêmeke bi şiklê hîlalê ye ku tê de hin beşên Iraq, Îran, Sûriye, Kurdistan, Libnan, Filistîn, Îsraêl, Urdun, Misir û Tirkiyeyê hene. Li gorî hin nivîskaran Kîpros jî tê de ye. Herêm yek ji dergûşên medeniyetê ye ji ber ku ew li devera ku çandiniya niştecih yekem car derketiye holê ye dema ku mirovan dest bi prosesa paqijkirin û guhartina nebatên tebîî kirin da ku nebatên nû werin kedîkirin. Medeniyetên ewil ên wekî sumeriyan li Mezopotamyayê di netîceya wê de çêbûne. Pêşkeftinên teknolojîk li herêmê pêşveçûna çandinî û bikaranîna avdaniyê, nivîsîn, teker û camê ne.